Document ID: 31976R2563

Padomes Regula (EEK) Nr. 2563/76
(1976. gada 20. jūlijs),
ar kuru apstiprina vienošanos, kas noslēgta vēstuļu apmaiņas veidā, ar ko groza Eiropas Ekonomikas kopienas un Norvēģijas Karalistes nolīguma 2. protokolam pievienoto I un II tabulu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā ir jāgroza I un II tabula, kas ir pievienota Eiropas Ekonomikas kopienas un Norvēģijas Karalistes Nolīguma 2. protokolam [1] un vēstuļu apmaiņas veidā ir jāapstiprina vienošanās, par ko šajā sakarā ir notikušas sarunas,
IR PIEŅĒMUSI ŠO REGULU.
1. pants
Ar šo Kopienas vārdā apstiprina vēstuļu apmaiņas veidā noslēgto vienošanos, ar ko groza Eiropas Ekonomikas kopienas un Norvēģijas Karalistes nolīguma 2. protokolam pievienoto I un II tabulu.
Vienošanās teksts ir pievienots šai regulai.
2. pants
Ar šo Padomes priekšsēdētājam dod tiesības izraudzīties personu, kas ir pilnvarota parakstīt vienošanos, lai tā kļūtu saistoša Kopienai.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 20. jūlijā

Labels: 18
15
5